# Atemptat contra Charlie Hebdo

El 7 de gener de 2015, aproximadament a les 11:00 CET (10:00 UTC), dos homes emmascarats i armats amb un rifle Kalàixnikov, una escopeta i un llençagranades atemptaren contra la seu de la revista satírica francesa Charlie Hebdo, a París. A conseqüència d'aquest atac, 12 persones moriren i 11 més resultaren ferides, 4 de les quals en estat greu. Els assaltants entraren a la seu del setmanari i començaren a disparar fins a 50 trets amb armes automàtiques.
Els dos homes armats tenien el suport d'un tercer home, que conduïa el vehicle amb el qual van arribar i van fugir de l'escena de l'atemptat. Els tres sospitosos van ser identificats per la policia francesa el mateix 7 de gener a la nit, i serien tres joves de nacionalitat francesa acabats d'arribar de Síria. La mateixa nit del 7 de gener, un dels sospitosos —inicialment identificat com el presumpte conductor del vehicle— s'hauria entregat a la policia; mentre els altres dos sospitosos van estar fugint fins al vespre del 9 de gener, quan foren acorralats i abatuts en una impremta a Dammartin-en-Goële, on s'havien fet forts i retingut un ostatge des del matí d'aquell mateix dia. Paral·lelament, el 8 de gener, qui presumptament fou el tercer sospitós de l'atac protagonitzà un tiroteig a Montrouge que se saldà amb una agent de policia morta i amb el sospitós fugit. L'endemà, la mateixa persona es feu forta en un supermercat kosher a la Porte de Vincennes, a la zona est de París, on també retenia diversos ostatges. Aquest segrest fou intervingut per les autoritats de manera gairebé simultània al que els altres dos sospitosos protagonitzaven a Dammartin-en-Goële, i se saldà amb la mort del sospitós i la de diversos ostatges. La intervenció a la impremta de Dammartin-en-Goële se saldà amb l'ostatge alliberat i els dos segrestadors morts.
En el seu moment, aquest incident fou el tiroteig en massa més important ocorregut a França des del 1989, i l'atemptat més mortífer des de l'atemptat amb bomba que la OAS perpetrà a un tren a Vitry-le-François el 18 de juny de 1961, on moriren 28 persones. No obstant això, els atemptats de París del 13 i 14 de novembre, amb més d'un centenar de persones mortes, el convertiren en el segon tiroteig més greu ocorregut al país.

## Antecedents

Charlie Hebdo és una revista satírica francesa que publica vinyetes, reportatges, polèmiques i bromes. Irreverent i de to inconformista, la publicació és de caràcter marcadament antireligiós i alineada amb el pensament d'esquerres. Acostuma a publicar articles sobre l'extrema dreta, el catolicisme, l'islam, el judaisme, política i cultura, entre d'altres.
La primera època de Charlie Hebdo va discórrer de 1969 a 1981, quan va desaparèixer per tornar-se a publicar l'any 1992. Stéphane "Charb" Charbonnier n'era l'editor des de l'any 2009 fins al moment de la seva mort en aquest tiroteig.
La publicació ja havia estat al centre de diverses controvèrsies al passat. La portada d'un número de l'any 2011, quan la revista va canviar el títol pel de "Charia" Hebdo, mostrava una caricatura de Mahoma, fet que va propiciar un atemptat amb còctels molotov a la seu del setmanari, llavors al 20è arrondissement de París, i un atac informàtic a la seva pàgina web.
L'any següent, el setmanari va publicar una sèrie de caricatures satíriques de Mahoma, incloent nus, motivades per una sèrie d'atacs a ambaixades dels Estats Units a l'Orient Mitjà com a resposta de l'estrena de la pel·lícula "Innocence of Muslims", fet que al seu torn forçà al govern francès a tancar ambaixades, consolats, centres culturals i escoles internacionals en una vintena de països musulmans. Aquesta situació feu que la policia antiavalots encerclés la seu del setmanari per protegir-lo d'eventuals atacs.

## Seqüència dels esdeveniments
### Tiroteig a la seu de Charlie Hebdo i persecució dels sospitosos
#### 7 de gener

El 7 de gener de 2015, aproximadament a les 11:00 CET (10:00 UTC), dos homes emmascarats i armats amb un rifle Kalàixnikov, una escopeta i un llançagranades atemptaren contra la seu de la revista satírica francesa Charlie Hebdo, a París. Obriren foc tot fent proclames islamistes, feriren 11 persones i en mataren 12: 10 eren treballadors del setmanari i 2 eren gendarmes.
Abans del tiroteig, però, els perpetradors haurien entrat a l'edifici situat al número 6 de la Rue Nicolas-Appert, on hi ha els arxius del setmanari. En adonar-se que s'havien equivocat d'indret, els homes amats haurien demanat a crits si aquell lloc era Charlie Hebdo i haurien fugit carrer avall, cap a la finca situada al número 10, on hi ha la seu del setmanari.
Corinne "Coco" Ray, una dibuixant del setmanari, va explicar que dos homes armats i amb passamuntanyes, que parlaven perfectament francès, van amenaçar la vida de la seva filla —que tot just havia recollit de la llar d'infants— i la van forçar a teclejar el codi per obrir la porta de l'edifici. Un cop a dins, els dos homes van pujar fins a una sala al segon pis, on una quinzena de persones estaven celebrant el consell de redacció de la revista. El tiroteig va durar entre cinc i deu minuts. Segons testimonis de l'esdeveniment, els homes armats van localitzar als treballadors de la revista cridant-los pel seu nom abans d'executar-los amb trets al cap. D'altres testimonis van manifestar que els atacants es van identificar com a membres d'Al-Qaida.
Un vídeo autenticat va circular ràpidament per Internet, mostrant l'intercanvi de trets entre dos homes armats i un gendarme, que és ferit i acaba estirat a terra, prop de la cantonada entre el Boulevard Richard Lenoir i la Rue Mougle, a uns 180 metres a l'est de l'escena del crim. El vídeo mostra com un dels atacants corre cap al gendarme per dir-li, en francès: «Em volies matar?» El policia ferit respon, també en francès: «No, està bé, noi», mentre fa el gest d'aixecar les mans cap a l'atacant, que el remata a sang freda amb un tret al cap. Els atacants van abandonar l'escenari en un cotxe i, abans de fugir van cridar en francès: «Hem venjat el profeta Mahoma, hem matat Charlie Hebdo!»
Els tres sospitosos van escapar en un cotxe fins a la Porte de Pantin, on van robar un altre cotxe a punta de pistola. En la seva fugida, van atropellar un vianant i van disparar contra agents de la policia, i un dels sospitosos va deixar el seu carnet d'identitat al seient del vehicle que acabaven d'abandonar. Immediatament després de l'atac es va iniciar un operatiu massiu per localitzar-los. La nit del 7 de gener, els sospitosos ja havien estat identificats, i la policia va efectuar registres als seus domicilis, situats als voltants de París, Estrasburg i Reims. A més, s'efectuaren diverses detencions de persones vinculades als tres sospitosos.

#### 8 de gener

Cap a dos quarts d'onze del matí de l'endemà, els dos sospitosos havien estat vistos al departament de l'Aisne, a uns 80 quilòmetres al nord-est de París. Posteriorment, les tasques de la policia es concentraren al departament de la Picardia, especialment a Villers-Cotterêts i Longpont, en tant que s'havia informat que els dos sospitosos havien atracat una gasolinera prop de Villers-Cotterêts i havien abandonat el vehicle amb què fugien en un bosc prop de Longpont. A partir d'aquell moment s'inicià una batuda per un dels boscos més grans de França, l'anomenada forêt de Retz.
Els atacants foren descrits per la policia com dues persones «fortament armades» i «molt perilloses», fet que propicià el desplegament d'un gran operatiu de crida i cerca dels sospitosos. El nivell d'alerta antiterrorista a París s'havia establert al seu punt màxim, i des de la nit del 8 de gener també s'aplicà el mateix nivell d'alerta a la zona de Villers-Cotterêts i Crépy-en-Valois, on se sospita que els dos fugitius podrien haver-se amagat. Davant d'aquesta circumstància, la policia nacional francesa i la gendarmeria efectuaren cerques casa per casa per localitzar-los.

#### 9 de gener

El matí del 9 de gener, els germans Kouachi foren localitzats a prop de Crépy-en-Valois, on robaren un Peugeot i s'inicià una persecució per gairebé 27 quilòmetres en direcció sud per la carretera N2. A l'altura de la població de Dammartin-en-Goële, els dos germans abandonaren el vehicle i s'escaparen tot intercanviant trets amb la policia. Aquesta primera trobada se saldà amb Saïd Kouachi lleugerament ferit al coll i diversos policies ferits de diversa consideració, però cap víctima mortal com s'havia apuntat en un primer moment.
Cap a dos quarts de deu del matí, els dos germans entraren a les oficines de Création Tendance Découverte, una impremta situada al polígon inudustrial de Dammartin-en-Goële. Dins l'edifici hi havia el propietari, Michel Catalano, i un dissenyador gràfic de 26 anys, Lilian Lepère. Catalano va manar a Lepère que s'amagués al magatzem de la impremta mentre ell romania a l'oficina. Poc després, un comercial anomenat Didier es va presentar a la impremta i va trobar Catalano i Chérif Kouachi, qui es va identificar com un agent de policia. Després de fer una encaixada de mans, Kouachi li digué a Didier: «Marxi. De totes maneres no matem civils», gest que feu pensar a Didier que Kouachi era de fet un terrorista, i avisà a la policia.
Un cop Didier va haver marxat, Catalano va tancar les portes de la impremta, i romangué a l'interior amb els germans Kouachi, que no es mostraren violents contra ell, que manifestà no haver tingut la sensació que volguessin fer-li mal. Així doncs, Catalano els preparà cafè i ajudà a curar la ferida que Saïd Kouachi tenia al coll i, poc després fou alliberat, havent jurat tres cops als terroristes que estava sol. Per la seva banda, Lilian Lepère s'havia amagat dins d'una caixa de cartró i es va estar intercanviant missatges amb la policia durant el setge, facilitant-los informació sobre la localització dels germans dins la impremta.
La proximitat de la impremta a l'Aeroport Charles de Gaulle feu que es tanquessin dues de les pistes. El ministre de l'interior, Bernard Cazeneuve, va autoritzar una operació policial per neutralitzar els segrestadors, per bé que prèviament s'intentaria establir un diàleg amb ells, tant per resoldre la situació com per desallotjar amb seguretat una escola que es trobava a uns 500 metres de la impremta. No obstant això, els germans Kouachi no van respondre als intents de comunicació de les autoritats franceses.
El setge es va allargar entre vuit i nou hores. Cap a dos quarts de cinc de la tarda hi va haver fins a tres explosions prop de l'edifici, i a les cinc de la tarda un equip de policia aterrava a la teulada de l'edifici mentre un helicòpter aterrava a prop de la impremta. Abans que els equips d'intervenció poguessin arribar fins on es trobaven, els germans Kouachi —que havien manifestat la seva intenció de morir com a màrtirs— van sortir a l'exterior de l'edifici, obrint foc contra la policia, que els va abatre a l'instant. Lilian Lepère va ser rescatat il·lès. Una posterior inspecció de la zona va permetre localitzar un amagatall amb armes, còctels molotov i un llençagranades.

### Esdeveniments paral·lels: tiroteig a Montrouge i segrest d'un supermercat kosher a París
#### 8 de gener

El 8 de gener, Amedy Coulibaly va disparar contra Clarissa Jean-Philippe, una agent de policia municipal de Montrouge, a la cruïlla entre l'Avinguda Pierre Brossolette i l'Avinguda de la Paix. L'agent de policia resultà morta, i un escombriaire municipal resultà ferit en l'acció. Les autoritats van identificar Coulibaly com un membre del mateix grup gihadista que els germans Kouachi, i van establir una connexió entre els dos tirotejos.

#### 9 de gener

L'endemà, Coulibaly va segrestar un supermercat kosher de la Porte de Vincennes de París, armat amb dos rifles AK-47. Com a resultat de la seva acció, quatre clients del supermercat resultaren ferits, i Coulibaly prengué diversos ostatges. Aparentment, Coulibaly tenia una còmplice, que s'ha especulat que podria ser la seva esposa, Hayat Boumeddiene. Coulibaly estava en contacte amb els germans Kouachi, i va manifestar a la policia que mataria els ostatges del supermercat si els dos germans resultaven ferits. No obstant això, els equips de la policia entraren al supermercat gairebé en sincronia amb els equips que entraven a la impremta de Dammartin-en-Goële, abateren Coulibaly i rescataren quinze ostatges. Diverses persones, entre elles dos agents de policia, foren ferides durant l'incident.

## Víctimes
### Víctimes del tiroteig a la seu de Charlie Hebdo

* Algunes de les víctimes
* Jean Cabut (Cabu)
* Georges Wolinski
* Bernard Verlhac (Tignous)
* Stéphane Charbonnier (Charb)
* Philippe Honoré

#### Morts

* Frédéric Boisseau, 42, treballador de manteniment per l'empresa Sodexo, mort a l'entrada de l'edifici
* Franck Brinsolaro, 49, gendarme i guardaespatlles de "Charb"
* Jean Cabut ("Cabu"), 76, dibuixant
* Elsa Cayat, psicoanalista i columnista
* Stéphane Charbonnier ("Charb"), 47, dibuixant en cap de Charlie Hebdo
* Philippe Honoré, 74, dibuixant
* Bernard Maris, 68, economista, editor i columnista
* Ahmed Merabet, 42, gendarme, disparat a sang freda al cap mentre jeia ferit a terra, en un carrer proper
* Moustapha Ourad, corrector
* Michel Renaud, columnista convidat
* Bernard Verlhac ("Tignous"), 57, dibuixant
* Georges Wolinski, 80, dibuixant

#### Ferits

* Antonio Fischetti
* Philippe Lançon, periodista, en estat crític després de rebre un tret a la cara
* Fabrice Nicolino, 59, periodista, va rebre un tret a la cama
* Patrick Pelloux
* Laurent Sourisseau ("Riss"), 48, dibuixant
* Diversos gendarmes sense identificar
* Una dona el cotxe de la qual rebé impactes de bala mentre els perpetradors de l'atemptat fugien de l'escena del crim

### Víctimes dels esdeveniments paral·lels
#### Morts

* Clarissa Jean-Philippe, agent de policia Municipal de Montrouge
* 4 ostatges sense identificar, clients del supermercat kosher de Porte de Vincennes

#### Ferits

* 1 escombriaire sense identificar de Montrouge
* 2 agents de policia en la intercenció al supermercat kosher de Porte de Vincennes

## Sospitosos

Saïd Kouachi (en àrab سعيد كواشي; nascut el 7 de setembre de 1980) i Chérif Kouachi (en àrab وشريف كواشي; nascut el 29 de novembre de 1982) foren identificats per la policia francesa com els sospitosos principals d'ésser els autors materials del tiroteig. Es tractaria de dos germans francesos d'ascendència algeriana que vivien a Gennevilliers. Els dos germans haurien perdut els seus pares quan encara eren nens, i Chérif hauria viscut en una casa d'acollida a Rennes abans de reunir-se a París amb el seu germà.
Chérif, també conegut com a Abu Issen, havia format part del comando Buttes-Chaumont, que hauria ajudat a captar i enviar reclutes gihadistes a lluitar per Al-Qaida a l'Iraq després de la invasió de l'any 2003. Fou arrestat el gener de l'any 2005 quan intentava viatjar amb un altre home cap a Síria, pas previ per unit-se a les tropes gihadistes que lluitaven contra les tropes dels Estats Units a l'Iraq. Per aquest fet, Chérif fou empresonat fins a l'octubre de 2006, quan va entrar en contacte amb Djamel Beghal, que havia estat sentenciat a 10 anys de presor per l'intent d'atemptat contra l'ambaixada dels Estats Units a París l'any 2001. Seguidament, Chérif va entrar als cercles de Farid Benyettou, un imam radical de la mesquita Addawa de París. Kouachi volia atemptar contra objectius jueus a França, però Benyettou li digué que França, al contrari que l'Iraq «no era terra de gihad».
L'any 2008, Chérif Kouachi va ser condemnat per terrorisme a tres anys de presó i 18 mesos de suspensió per haver ajudat a enviar soldats a les tropes islamistes d'Abu Mussab al Zarqauí, i per haver format part d'un grup que reclutava joves musulmans de nacionalitat francesa per unir-se a al-Zarqauí, el líder d'Al-Qaida a l'Iraq. Chérif Kouachi va manifestar que estava motivat a ajudar la insurgència iraquiana arran de les tortures perpetrades als presoners de la presó d'Abu Ghraib.
L'any 2010, els germans Kouachi formaven part d'una trama que pretenia extreure de la presó un altre líder islamista, Smaïn Aït Ali Belkacem —responsable de l'atemptat al metro i al tren RER de París de 1995, on moriren 8 persones—, però no foren encausats per falta de proves. L'any següent, Saïd Kouachi va estar al Iemen durant diversos mesos, rebent entrenament militar d'al-Qaida. Segons fonts de la intel·ligència del Iemen, allà va trobar-se amb l'imam Anwar al Awlaki, i segons declaracions del mateix Kouachi a la cadena de televisió francesa BMF TV, aquest atac hauria estat finançat per una xarxa propera a al-Awlaki, que havia estat mort durant un raid amb drons realitzat l'any 2011 al Iemen. Segons les autoritats militars dels Estats Units, França havia rebut informació i imatges dels dos germans rebent entrenament militar al Iemen, fet que endegà un seguiment dels seus moviments, que es cancel·là la primavera de 2014.
Amedy Coulibaly (nascut a Juvisy-sur-Orge el 27 de febrer de 1982) era el sospitós principal del tiroteig a Montrouge i el segrest del supermercat kosher de Porte de Vincennes. Mantenia amistat amb els germans Kouachi, amb qui sincronitzà les seves actuacions. Coulibaly manifestà la seva pertinença a estat Islàmic del Llevant àrab.
Coulibaly era fill d'una família maliana instal·lada a Juvisy-sur-Orge, un suburbi de París, i va créixer a la Grande Borne, una ciutat d'edificis de protecció oficial bastida al sud de París, que ha degradat fins a ser un indret altament deprimit i amb grans índexs de delinqüència. Quan era un adolescent fou condemnat diversos cops per robatoris i tràfic de drogues. Segons un psiquiatre judicial, Coulibaly era "immadur", presentava una "personalitat psicòpata" i tenia "poca capacitat d'introspecció". Coulibaly va conèixer Chérif Kouachi a la presó l'any 2005, i probablement els dos es radicalitzaren al mateix temps. L'any 2009, un cop complerta la pena a la presó, Coulibaly es casà amb Hayat Boumeddiene en una cerimònia religiosa, no reconeguda per l'estat francès. El juliol d'aquell mateix any, Coulibaly fou rebut —amb 500 persones més— pel llavors president francès, Nicolas Sarkozy, en el marc d'una iniciativa per promoure la contractació de joves. Deu mesos després d'aquesta trobada, la policia va registrar l'apartament de Coulibaly i localitzà 240 carregadors del calibre 7.62, sobre els quals Coulibaly declarà que els volia vendre al carrer.
Coulibaly, com els germans Kouachi, també era membre del comando Buttes-Chaumont, nom que prové del Parc des Buttes Chaumont, un indret on sovint es trobaven i realitzaven entrenaments d'aire militar amb altres joves francoalgerians. Coulibaly is believed to have been radicalised by an Islamic preacher in Paris, and had expressed a desire to fight in either Iraq or Syria. L'any 2010 fou condemnat a 5 anys de presó per haver participat en una trama per facilitar l'extracció de Smain Ait Ali Belkacem, una trama on els germans Kouachi també estaven implicats; no obstant això, Coulibaly sortí en llibertat abans que ells.
Hamyd Mourad (en àrab حميد مراد), un noi de nacionalitat francesa i ascendència nord-africana de 18 anys, va ser identificat per la policia com el tercer sospitós de l'atemptat, el conductor del cotxe que arribà i fugí de l'escena del crim. Aparentment, Mourad vivia a Charleville-Mézières, prop de la frontera amb Bèlgica. No obstant això, l'agència de notícies AFP va publicar que les unitats antiterroristes franceses s'havien desplaçat a Reims. La mateixa nit del 7 de gener, a les 2:22 de la matinada (CET), Mourat s'hauria entregat a la comissaria de policia de Charleville-Mézières, declarant que al moment del tiroteig ell estava a la universitat i que la seva única relació amb els germans Kouachi era parentesc matrimonial. En aquesta línia, diversos companys de classe de Mourat haurien sortit en la seva defensa a les xarxes socials amb el hashtag #MouradHamydInnocent, i la policia va declarar que no hi havia càrrecs contra ell.
Algunes fonts, com per exemple Paul Craig Roberts, subsecretari del Tresor dels Estats Units a l'època de Ronald Reagan, apunten que l'atemptat podria ser una operació de falsa bandera, un muntatge que reforcés la influència de Washington a Europa.

## Conseqüències de l'atemptat

Els treballadors de Charlie Hebdo que van sobreviure a l'atac van anunciar que el següent número del setmanari es publicaria com estava previst. No obstant això, es tractaria d'una edició especial de 8 pàgines (la meitat de les pàgines habituals) i amb una tirada d'un milió d'exemplars (la tirada habitual de la revista és de 60.000 exemplars). Aquesta proposta rebé el suport de The Fund for Digital Innovation, que finançà l'edició amb 250.000 €.
D'altra banda, a França es registraren atacs a dues mesquites i a un restaurant relacionat amb una altra mesquita, interpretats com a represàlies a l'atemptat.
* Manifestació a la Place de la République de París la nit del tiroteig a la seu de Charlie Hebdo

## Vegeu també

* Marxes Republicanes
* Atemptats de París del 13 i 14 de novembre de 2015
* Elsa Cayat

## Referències

* 1 2 3 «Charlie Hebdo shooting: twelve dead at Paris offices of satirical magazine – live updates». The Guardian, 07-01-2015. [Consulta: 7 gener 2015].
* 1 2 «Paris Charlie Hebdo attack: live». Telegraph.co.uk, 07-01-2015.
* 1 2 «12 dead in 'terrorist' attack at Paris paper». Yahoo News, 07-01-2015.
* 1 2 Ben Doherty. «Tony Abbott condemns 'barbaric' Charlie Hebdo attack in Paris». the Guardian.
* 1 2 http://www.newsweek.com/four-victims-charlie-hebdo-attack-identified-297255
* ↑ «Gun attack on French magazine Charlie Hebdo kills 11». BBC News, 07-01-2015. [Consulta: 7 gener 2015].
* ↑ «Charlie Hebdo attack: 12 dead in Paris, manhunt on». CNN. [Consulta: 7 gener 2015].
* 1 2 «Charlie Hebdo attack – latest» (en anglès). BBC News, 07-01-2015. [Consulta: 7 gener 2015].
* 1 2 Mélanie Delattre, Christophe Labbé, Olivier Pérou, Aziz Zemouri. «Attentat à "Charlie Hebdo": le Raid mène une opération à Reims». Le Point.fr. [Consulta: 8 gener 2015].
* 1 2 S.L, M.V., R.P. et D.H. «Attentat contre Charlie Hebdo : des milliers de policiers traquent les terroristes». MYTF1NEWS, 07-01-2015. Arxivat de l'original el 2015-01-08. [Consulta: 8 gener 2015].
* 1 2 «Tres joves de nacionalitat francesa acabats d'arribar de Síria serien els autors de l'atac contra "Charlie Hebdo"». 324.cat, 07-01-2014 [Consulta: 7 gener 2015].
* ↑ «Diversos detinguts aquesta nit en la investigació de l'atemptat contra "Charlie Hebdo"». 324.cat, 08-01-2015 [Consulta: 8 gener 2015].
* ↑ «Directe: els tres gihadistes i quatre ostatges morts en els assalts». Ara.cat, 09-01-2015 [Consulta: 9 gener 2015].
* ↑ «Mor una policia municipal en un nou tiroteig al sud de París». 324.cat, 08-01-2015 [Consulta: 9 gener 2015].
* ↑ «Almenys 4 ostatges i l'atacant han mort en l'assalt al supermercat de l'est de París». 324.cat, 09-01-2015 [Consulta: 9 gener 2015].
* ↑ «Abatuts els gihadistes que han reivindicat l'atac a "Charlie Hebdo"». Ara.cat, 09-01-2015 [Consulta: 11 gener 2015].
* ↑ «12 dead in Paris newspaper attack: prosecutors». MSN News, 07-01-2015. [Consulta: 7 gener 2015].
* ↑ «Paris on Terrorism Alert After 11 Killed in Magazine Attack». Bloomberg, 07-01-2015. [Consulta: 7 gener 2015].
* ↑ «Gunman Kills 14 in Rampage Through French Village». Chicago Tribune, 13-07-1989 [Consulta: 7 gener 2015]. Arxivat 2015-01-08 a Wayback Machine.
* ↑ «Gunman's Rampage in France Leaves 14 Dead». Los Angeles Times, 13-07-1989 [Consulta: 7 gener 2015].
* ↑ «Farmer Kills 14 in Shooting Spree; His Mother, Sister Die». AP News Archive, 13-07-1989 [Consulta: 7 gener 2015].
* ↑ Pech, Marie-Estelle «L'attentat le plus meurtrier depuis Vitry-Le-François en 1961». Le Figaro, 07-01-2015 [Consulta: 7 gener 2015].
* ↑ Charb. «Non, "Charlie Hebdo" n'est pas raciste!». Le Monde. [Consulta: 4 març 2014].
* ↑ «BBC News: Attack on French satirical paper Charlie Hebdo (November 2, 2011)». BBC, 02-11-2011. [Consulta: 21 desembre 2011].
* ↑ Boxel, James «Firebomb attack on satirical French magazine». Financial Times, 02-11-2011 [Consulta: 19 setembre 2012].
* ↑ "Charlie Hebdo publie des caricatures de Mahomet". BMFTV (francès) Consulta: 19 setembre 2012.
* 1 2 Vinocur, Nicholas. «Magazine's nude Mohammad cartoons prompt France to shut embassies, schools in 20 countries». National Post, 19-09-2012. [Consulta: 19 setembre 2012].
* ↑ Samuel, Henry «France to close schools and embassies fearing Mohammed cartoon reaction». The Telegraph, 19-09-2012 [Consulta: 20 setembre 2012].
* ↑ Khazan, Olga. «Charlie Hebdo cartoons spark debate over free speech and Islamophobia». The Washington Post, 19-09-2012. [Consulta: 19 setembre 2012].
* ↑ Keller, Greg; Hinnant, Lori. «Charlie Charlie Hebdo Mohammed Cartoons: France Ups Embassy Security After Prophet Cartoons». The Huffington Post, 19-09-2012. [Consulta: 19 setembre 2012].
* ↑ «Charlie Hebdo attack: Thousands join vigils in Paris, London and around the world». The Independent, 07-01-2015 [Consulta: 8 gener 2015].
* ↑ «Paris Charlie Hebdo attack: live». The Daily Telegraph, 07-01-2015. [Consulta: 7 gener 2015].
* ↑ Kim Willsher. «Satirical French magazine Charlie Hebdo attacked by gunmen», 07-01-2015. [Consulta: 7 gener 2015].
* 1 2 Kim Willsher et al (7 de gener de 2015) Paris terror attack: huge manhunt under way after gunmen kill 12 The Guardian
* ↑ «Charlie Hebdo shooting: 12 people killed, 11 injured, in attack on Paris offices of satirical newspaper». ABC News, 07-01-2015. [Consulta: 7 gener 2015].
* ↑ «Charlie Hebdo : Le témoignage de la dessinatrice Coco» (en francès). L'Humanité, 07-01-2015.
* ↑ «Charlie Hebdo Cartoonist Corrine Rey Says She Let Terrorists Inside And Hid Under Her Desk With Toddler Daughter». Inquisitr, 07-01-2015 [Consulta: 8 gener 2015].
* ↑ «Charlie Hebdo shootings: 'It’s carnage, a bloodbath. Everyone is dead'». The Guardian, 07-01-2015. [Consulta: 7 gener 2015].
* 1 2 «Paris shooting: Manhunt after gunmen attack office of Charlie Hebdo, French satirical magazine», 07-01-2015.
* ↑ ABC News. «Gunmen in Charlie Hebdo Attack Identified». ABC News. [Consulta: 8 gener 2015].
* ↑ «Terrorists shouted they were from Al Qaeda in the Yemen before Charlie Hebdo attack». The Daily Telegraph, 07-01-2015. Arxivat de l'original el 2015-01-07. [Consulta: 7 gener 2015].
* ↑ S.L. «Attentat à Charlie Hebdo : le scénario de la tuerie». MYTF1NEWS, 07-01-2015. Arxivat de l'original el 11 de març 2015. [Consulta: 8 gener 2015].
* ↑ «En direct: Des coups de feu au siège de Charlie Hebdo» (en francès). «see comments at 13h09 and 13h47: "LeMonde.fr: @Antoine Tout ce que nous savons est qu'ils parlent un français sans accent." and "LeMonde.fr: Sur la même vidéo, on peut entendre les agresseurs. D'après ce qu'on peut percevoir, les hommes semblent parler français sans accent."»
* ↑ «Deadly attack on office of French magazine Charlie Hebdo». BBC News. [Consulta: 7 gener 2015].
* ↑ «12 dead in 'terrorist' attack at Paris paper». Yahoo! News. [Consulta: 7 gener 2015].
* ↑ «Charlie Hebdo attack: Paris police name three suspects in manhunt as Kouachi brothers and surrendered 18-year-old 'accomplice'». The Independent.
* ↑ «Police Identify Suspects in Paris Shooting That Killed 12». Time, 07-01-2015 [Consulta: 7 gener 2015].
* ↑ «Police Identify Suspects in Paris Shooting That Killed 12». Time, 07-01-2015 [Consulta: 7 gener 2015].
* 1 2 «Attentat à Charlie Hebdo». Le Parisien, 07-01-2015. [Consulta: 8 gener 2015].
* ↑ Le Point, magazine. «"Charlie Hebdo": perquisitions à Reims, Strasbourg, Pantin et Gennevilliers». Le Point.fr.
* ↑ «"Charlie Hebdo": minute par minute, les événements de jeudi matin». Le Point.fr. [Consulta: 8 gener 2015].
* ↑ «BBC News – Charlie Hebdo massacre: Suspects 'rob service station'». BBC News.
* 1 2 «S'estreny el cercle a Villers-Cotterets per trobar els dos sospitosos de l'atemptat contra "Charlie Hebdo"». 324.cat, 09-01-2014 [Consulta: 9 gener 2015].
* ↑ «Charlie Hebdo attack: Hunt for killers focuses on northern France». CNN, 08-01-2015.
* ↑ «Attentat à Charlie Hebdo: la traque se concentre près de Villers-Cotterêts». Le Parisien, 08-01-2015. [Consulta: 8 gener 2015].
* ↑ John Lichfield, Rose Troup Buchanan, and Cahal Milmo «Charlie Hebdo attack: Hundreds of elite armed police comb woodland in hunt for two suspects». The Independent, 08-01-2015.
* 1 2 3 «Charlie Hebdo attack: Manhunt – live reporting». BBC News, 09-01-2015.
* ↑ «"J'ai vécu un moment incroyable" : le récit du gérant de l'imprimerie, otage des frères Kouachi». Figaro.fr.
* ↑ «Frenchman says he came face to face with Charlie Hebdo attacker: 'I shook his hand'». Telegraph.co.uk.
* ↑ Charlie Hebdo hunt: Charlie Hebdo shooting: Printing company worker's encounter with suspects Said and Cherif Kouachi, ABC.net.au. Consultat 10 de gener de 2015.
* ↑ Print works hostage Michel Catalano: I was freed after helping wounded gunman Arxivat 2015-01-10 a Wayback Machine., Telegraph.co.uk. Consultat 10 de gener de 2015.
* ↑ «Paris Terror Suspects 'Ready To Die'». Sky News.
* ↑ «The hostage the terrorists didn't know they had: Print worker hid in cardboard box for eight hours». Daily Mail.
* 1 2 «Paris hostages survived hidden in fridges and beneath sinks». Yahoo! News, 09-01-2015. [Consulta: 9 gener 2015].
* ↑ «Création Tendance découverte: prise d'otages à Dammartin en Goële». linternaute.com, 09-01-2015.
* ↑ «De l'attaque contre "Charlie" aux assauts de vendredi, le récit du procureur de Paris». Liberation.fr (in French), 10-01-2015. [Consulta: 9 gener 2015].
* ↑ «Paris shootings: How the sieges with Charlie Hebdo killers at Dammartin-en-Goele print works and Jewish grocer ended». Independent.co.uk, 09-01-2015 [Consulta: 9 gener 2015].
* ↑ Cornered French suspects vow to die as martyrs, wusa9.com. Consultat 10 de gener de 2015.
* ↑ Charlie Hebdo attack: 3 suspects, 4 hostages killed in separate attacks near Paris, CBC News. Consultat 9 de gener de 2015.
* ↑ Charlie Hebdo attack: Kouachi brothers killed, BBC News. Consultat 9 de gener 2015.
* 1 2 «UPDATE PROFILE The Kouachi brothers and Amedy Coulibaly: comrades in terrorism». dpa-international.com, 09-01-2015. Arxivat de l'original el 10 de gener 2015. [Consulta: 11 gener 2015].
* ↑ «Paris shooting updates / Charlie Hebdo attackers take hostage after car chase». Haaretz, 09-01-2015.
* ↑ «DIRECT – Porte de Vincennes: plusieurs otages, au moins deux morts». MidiLibre.fr.
* ↑ «Paris shooting: Armed man takes hostages in Paris kosher store». The Sydney Morning Herald, 09-01-2015. [Consulta: 9 gener 2015].
* ↑ Amedy Coulibaly Dead: 5 Fast Facts You Need to Know,'
* ↑ «Paris hostage situation ends with gunman dead». CBS News, 09-01-2015. [Consulta: 9 gener 2015].
* 1 2 «Who Is Amedy Coulibaly? Paris Kosher Deli Gunman Once Worked For Coca-Cola, Was Close With Kouachi Brothers». International Business Times, 09-01-2015. [Consulta: 9 gener 2015].
* ↑ Attentat de Charlie Hebdo, l'un des policiers tués demeurait en Normandie. 7 de gener de 2015 www.tendanceouest.com in French (Google translated)
* ↑ «EN DIRECT. Massacre chez "Charlie Hebdo" : 12 morts, dont Charb et Cabu» (en francès). Le Point.fr.
* ↑ «Les dessinateurs Charb et Cabu seraient morts» (en francès). L'Essentiel [France], 07-01-2015 [Consulta: 7 gener 2015].
* ↑ «Charlie Hebdo attack: What we know about the three gunmen». [Consulta: 8 gener 2015]. Arxivat 2015-01-08 a Wayback Machine. «Còpia arxivada». Arxivat de l'original el 2015-01-08. [Consulta: 8 gener 2015].
* ↑ Polly Mosendz «Police Officer Ahmed Merabet Shot During Charlie Hebdo Massacre». Newsweek.
* ↑ «Attentat contre "Charlie Hebdo " : Charb, Cabu, Wolinski et les autres, assassinés dans leur rédaction» (en francès). Le Monde.
* ↑ http://time.com/3658358/paris-terror-attack-charlie-hebdo-mohamed/ consultat el 1/7/2015
* ↑ http://translate.google.cat/translate?hl=ca&sl=fr&u=http://www.legeneraliste.fr/actualites/article/2015/01/07/patrick-pelloux-echappe-a-lattentat-de-charlie-hebdo_258476&prev=search%5BEnllaç+no+actiu%5D consultat el 1/7/2015
* ↑ Tanslated text
* ↑ «EN DIRECT. Attentat à Charlie Hebdo : 12 morts, les terroristes en fuite» (en francès). Le Parisien. Le Parisien [France], 07-01-2015 [Consulta: 7 gener 2015].
* ↑ «Charlie Hebdo shootings: ‘It’s carnage, a bloodbath. Everyone is dead'». The Guardian, 07-01-2015. [Consulta: 7 gener 2015].
* 1 2 3 4 5
* ↑ «Who are the Charlie Hebdo gunmen?». Daily Mail, 07-01-2015 [Consulta: 8 gener 2015].
* ↑ «Un commando organisé». http://www.liberation.fr. Arxivat de l'original el 2015-09-21. [Consulta: 8 gener 2015].
* 1 2 «Paris Attack Suspect Dead, Two in Custody, U.S. Officials Say». NBC News. [Consulta: 8 gener 2015].
* ↑ «Un commando organisé». Libération. Arxivat de l'original el 2015-09-21. [Consulta: 8 gener 2015].
* 1 2 3 «BBC News – Charlie Hebdo attack: Suspects' profiles». BBC News. [Consulta: 10 gener 2015].
* ↑ «Who are suspects in two violent French standoffs? - CNN.com». CNN, 08-01-2015. [Consulta: 10 gener 2015].
* ↑ Matthieu Suc. «Attentat à « Charlie Hebdo » : que sait-on des deux suspects recherchés ?». Le Monde.fr.
* ↑ «Charlie Hebdo Paris shooting: Three men suspected of killing 12 in terror attack 'holed up near Belgium border'». Daily Mirror, 07-01-2015. [Consulta: 7 gener 2015].
* ↑ «Paris Magazine Attack». NBC News, 07-01-2015. [Consulta: 7 gener 2015].
* ↑ «French Muslims flock to,from Iraq's Battlefields». NBC News, 30-03-2008. [Consulta: 7 gener 2015].
* ↑ «Neighbour says suspects in Paris shooting had ‘cache of arms'». [Consulta: 10 gener 2015].
* ↑ «Said Kouachi, Suspect In Charlie Hebdo Attack, Trained In Yemen: Reports». The Huffington Post. [Consulta: 9 gener 2015].
* ↑ «Exclusive: Paris attack suspect met prominent al Qaeda preacher in Yemen - intelligence source». Reuters. Arxivat de l'original el 2015-01-11. [Consulta: 11 gener 2015].
* ↑ «Paris Charlie Hebdo attack: live». Telegraph.co.uk, 10-01-2015.
* ↑ Julian E. Barnes, Adam Entous and Devlin Barrett. «U.S. Shared Intelligence With French About Paris Brothers' Yemen Trip». WSJ, 09-01-2015.
* ↑ David Gauthier-Villars in Paris, Asa Fitch in Dubai and Raja Abdulrahim in Beirut. «Islamic State Releases Video Calling Grocery Store Gunman Its ‘Soldier’». WSJ, 12-01-2015.
* ↑ Le suspect de Montrouge, Amedy Coulibaly, était bien le tireur de Vincennes, Le Monde
* ↑ Jane Onyanga-Omara, USA TODAY. «Video shows Paris gunman pledging allegiance to Islamic State». USATODAY, 11-01-2015.
* ↑ «Attentats : la mère et les soeurs de Coulibaly «condamnent ces actes odieux»» (en francès). Le Parisien, 11-01-2015. [Consulta: 13 gener 2015].
* ↑ guardian.com 12 de gener de 2015
* ↑ «Amedy Coulibaly, Paris Kosher Market Terrorist, Had History Of Ties To Violence». The Huffington Post, 09-01-2015. [Consulta: 9 gener 2015].
* 1 2 «Terrorist Amedy Coulibaly met former French President Nicolas Sarkozy in 2009, years before Paris murder spree». Daily News, 09-01-2015. [Consulta: 9 gener 2015].
* ↑ «France – Manhunt on for female accomplice in French attacks». France 24.
* ↑ «From bikini babe to burka-clad jihadi fighter with a crossbow: 'Wife' of Kosher supermarket killer becomes France's most wanted woman after going on the run». Daily Mail, 09-01-2015. [Consulta: 9 gener 2015].
* ↑ «Paris Attacker Met French President in 2009». Time, 09-01-2015. [Consulta: 9 gener 2015].
* ↑ «Suspect in Paris attack had ‘long-term obsession' carrying out terror attack». Washington Post.
* ↑ «Charlie Hebdo attack: the Kouachi brothers and the network of French Islamists with links to Islamic State». Telegraph.co.uk, 08-01-2015.
* ↑ «'Buttes Chaumont' network behind Paris attacks». Channel 4, 09-01-2015.
* ↑ «Shooting of Paris police officer LINKED to Charlie Hebdo massacre». Daily Express, 09-01-2015.
* ↑ «Attentat à Charlie Hebdo. Les trois suspects identifiés et traqués». Ouest-France.fr. [Consulta: 8 gener 2015].
* ↑ Anthony Bond. «Charlie Hebdo Paris shooting: Three men suspected of killing 12 in terror attack 'holed up near Belgium border'». Mirror, 07-01-2015. [Consulta: 8 gener 2015].
* 1 2 «Charlie Hebdo suspect said to surrender; two others at large after Paris terror attack». Washington Post.
* ↑ «Paris Terror Attack: Two Brothers On The Run». Sky News. [Consulta: 8 gener 2015].
* ↑ «Attaque de Charlie Hebdo : opération de police en cours à Reims». Lindependant.fr.
* ↑ «Charlie Hebdo attack». BBC.
* ↑ Fatal shooting at Charlie Hebdo HQ in Paris LIVE UPDATES RT. 8 gener 2015. Consulta: 8 de gener de 2015
* ↑ Charlie Hebdo shooting: Hamyd Mourad 'in shock' after wrongly linked to attack on newspaper Australian Broadcasting Corporation 10 de gener de 2015 - Consultat 11 de gener de 2015
* ↑ Hamyd Mourad released without charge after being named as suspect in Charlie Hebdo attack The Independent Lamiat Sabin 10 de gener de 2015 - Consultat 11 de gener de 2015
* ↑ Who's who: The 5 Paris terror suspects USA Today Katharine Lackey, Oren Dorell 10 de gener de 2015 - Consultat 11 de gener de 2015
* ↑ «Charlie Hebdo: Le plus jeune des trois hommes recherchés s'est rendu à la police». 20minutes.fr.
* ↑ «La traque d'une fratrie de djihadistes». Le Monde.
* ↑ «Paul Craig Roberts: "Ataque contra 'Charlie Hebdo' fue una operación de falsa bandera"» (en castellà). Russia Today, 11-01-2015 [Consulta: 12 gener 2015].
* ↑ «Charlie Hebdo Attack: Magazine to publish next week». BBC, 08-01-2015.
* ↑ Russell Brandom. «Charlie Hebdo will publish one million copies next week with help from Google-backed fund». The Verge, 08-01-2015.
* ↑ «Mosques Attacked In Wake Of Charlie Hebdo Shooting». The Huffington Post.